钦定古今图书集成/明伦汇编/官常典/第628卷 > 《江州司马厅记》白居易
## 钦定古今图书集成/明伦汇编/官常典/第628卷 > 《江州司马厅记》白居易

自武德以来，庶官以便宜制事，大摄小，重侵轻。郡守
之职总于诸侯帅，郡佐之职移干部从事。故自五大
都督府至于上、中、下郡司马之事尽去，惟员与俸在。
凡内外文武官左迁右移者递居之。凡执役事，上与
给事于省寺军府者遥署之。“凡任久资高、耄昏懦弱
不任事而时不忍弃者实莅之。莅之者，进不课其能”，
退不殿其不能，才不才一也。江州左匡庐，右江湖，土
高气清，冨有佳境。刺史守土臣不可远观游，群吏执
事官不敢自逸佚，惟司马绰绰可从容于诗酒间。由
是郡南楼山、北楼水、湓亭、百花亭、风篁《石岩》《瀑布庐》
《宫源潭洞》、东西二林寺、泉石松雪，司马尽有之矣。苟
有志于吏隐者，舍此官何求焉？